Iɣil n teryel

Iɣil n teryel (neɣ Aṣqif n Ṭmana neɣ Ɛin lḥemmam)  d tamdint n twilayt n Tizi Wezzu di Tmurt n Leqbayel, tella ar 45 km deg unẓul agmuḍ n Tizi Wezzu d 95 km ar ugafa agmuḍ n Tubiret.

 Asideg (timella) 
Taɣiwant n Aṣqif n Ṭmana tella deg anẓul-agmuḍ n twilayat n tizi wezzu. Tebɛuẓẓel ɣef akal aqdim n lɛeṛc n At Mengellat.

 Idurar 
Tamdint tella ɣef udem ugafa n Ǧerǧer, ar 1080 lmitra n awrir. Tudrin n taɣiwant n Aṣqif n Ṭmana bnan ɣef abeṛdi n udrar, alamma 1800 lmitra n awrir.

 Tudrin n Taɣiwant 
Di tagazma tadeblant n 1984, taɣiwant n Aṣqif n Ṭmana tesɛa tudrin agiJournal officiel de la République Algérienne, 19 décembre 1984. Décret 84-365, fixant la composition, la consistance et les limites territoriales des communes. Wilaya de Tizi Ouzou, page 1508. :

 Aṣqif n Ṭmana
 At Sidi Sɛid
 Tawrirt At Mengellat
 Waɣzen
 Tamejjuṭ
 Waytslid
 At Ɛilem
 Iɣil N Wegni
 Tililit
 Tasga Mellul
 Lqurar
 Taskenfut
 Aẓru Uqellal
 Tawrirt Amran
 Agni n Teslent
 Awrir
 Lqern
 Tagensa
 At Ɛisa
 Buagac
 Lqar Ufela
 At Seddiq

 Amezruy 

Tamdint tamecṭuḥt tamsedrart, i bnan Iṛumiyen deg 1881, semman-as Michelet d tajmilt af amazray aṛumi Jules Michelet. 

Asmi d-yussa azarug n tmurt n lezzayer, semman-as Ain El Hammam iwakken ad kemmelen asenfaṛ n tasɛurrebt n isemawen n imḍiqen. Imil, imdanen t-kemmelen as semman i tamdint agi Michelet neɣ Michli neɣ Michyi. 

Zikenni Michelet yella d amḍiq-aɣella n tɣiwant n Ǧerǧer i tebna tadbelt tamehrsant iwakken at sefrek tilufa tidbeltin d tiserdasin n tamnaṭ. Asqif n-Ṭmana d-isem aqdim n takcemt tagafat n tamdint (Taxlijt taqdimt n At sidi Sɛid d timeqbeṛt anda yemḍel amedyaz aqbayli Si Muḥ U Mḥend.

Di zik, tamdint agi tela d-amḍiq anda yella agduz n At Mengellat yal ddurt, semman-as zik "Ttlata At Mengellat" (Aram n At Menguellat). Kra d issegwasen sakin, tamdint t rmes agduz n At Yeḥya ig llan, zikenni, yal asiḍyas ar 3 km seg dinna, ar tama n At Hicem, ar amḍiq i yella tura amḍiq-aɣella n taɣiwant n At Yeḥya.

 Tadbelt 

Taɣiwant n Aṣqif n Ṭmana tesɛa sbiṭaṛ, akumisaria, tamsetla, snat tisenawitin, lbuṣṭa, leḥkma d 14 iɣerbazen.

 Tadamsa 
Taɣiwant tesɛa tisellit i aẓeṭṭa n tiṛakniwin..

 Imicliyen axataren 
 Faḍma n Sumer, tamennaɣt mgal Fransa.
 Crif Xeddam, Acennay.
 Massa Bucafa, tacennayt.
 Ɛmar Zahi , Acennay.
 Taleb Rabaḥ , Acennay.
 Karim Abranis, Acennay.
 Ḥusin At Ḥmed, Argaz aserta
 Belɛid AT Ɛli Amaru
 Ṭaḥar usseddiq amaru

n Micyi teffkad daɣen yiwen wergaz mucaɛen aṭṭas aṭṭas deg tzuri : Dda Qasi Abudrar. D adebal ameqqran, yeskren aḥdum n tmeɣriwin deg segwassen n 70-80.

 Tugniwin 


 Tira d timselyutin 

Taggayt:Taɣiwant n ugezdu n Tizi-Uzzu